\section{Analyse af risikostyring}
\textit{Ved, på forhånd, at have identificeret de mulige risici der kunne opstå i vores projekt, havde vi en nogenlunde idé om hvad der skulle gøres i disse tilfælde. Dette afsnit vil blandt andet beskrive hvordan risikostyring har haft indflydelse på vores projekt samt hvordan vi mener risikostyring bør bruges i forbindelse med softwareudviklingsprojekter af forskellige størrelser.}
\\\\
I risikoanalysen og vurderingen af hver enkelte risici fandt vi ud af at det der ville have den største skadevirkning på vores projekt, var ændringer i kravspecifikationen på sent tidspunkt i projektforløbet. Samtidig var sandsynligheden for at det kunne ske i et internationalt samarbejde i den højere ende af skalaen. Disse ting tilsammen gjorde at det netop var vores største risici. Derfor var vi klar over at kommunikationen mellem os og Singapore var en vital del af projektet hvis denne risko skulle kontrolleres.
\\\\
Vi koncentrerede os om at få så mange informationer om krav til programmet fra Singapore, som overhovedet muligt. Men på trods af god kommunikation og overvågning af risikoen kom der alligevel små ændringer i programmet mod slutningen af projektet. Heldigvis var det, netop på grund af vores behandling af risikoen, kun forholdsvis små ændringer der ikke betød det store for vores projekt.
\\\\
Ud over ovennævnte situation har vi i vores projekt ikke oplevet store problemer i forbindelse med uforudsete fejl. Om dette er grundet vores brug af risikostyringens værktøjer eller om vi bare har været heldige fordi vi har arbejdet på et forholdsvis småt projekt, kan diskuteres. En ting der dog er sikker, er at risikostyringen har hjulpet os med, fra starten af projektet, at tage højde for de fejl der kunne opstå og dermed kontrollere dem. Når man ved hvilke risici man står overfor, er det lettere at forhindre dem. I store softwareudviklingsprojekter er risikostyring yderst nødvendig da en risiko som ‘sen ændring af kravspecifikationen’, kan have fatale konsekvenser for projektet hvis ikke der bliver taget højde for det.
\\\\
I mindre projekter, som vores, ser vi det også som en nødvendighed at have risikostyring, men på et andet niveau. Finder man risici med meget høj sandsynlighed og skadevirkning bør de behandles for at undgå dem, om man arbejder i et store eller små projekter. Vi mener at man ikke bør bruge alt for meget tid på risici med mindre skadevirkning og lav sandsynlighed i små projekter. Identificering af risici sammen med et godt planlægningsværktøj som SCRUM gør det muligt at tackle disse små risici hen ad vejen i stedet for at bruge overflødig tid på at analysere og vurdere hver enkelte lille risici i starten af projektet.

\subsection{Delkonklusion}

Brugen af risikostyring i vores projekt gjorde os i stand til at forberede os på de risici vi måtte stå over for. Vi kunne derfor altid have en løsning klar hvis uheldet skulle være ude. Vi ser risikostyring som en nødvendighed i alle softwareudviklingsprojekter, men omfanget af risikoanalysen og -vurderingen bør afhænge af projektets størrelse.